זואי דשנל

זואי קלייר דשנל (באנגלית: Zooey Claire Deschanel; נולדה ב-17 בינואר 1980) היא שחקנית, דוגמנית ומוזיקאית אמריקאית שהתגיירה. דשנל מועמדת פרס אמי ושלושה פרס גלובוס הזהב לשחקנית הטובה ביותר עבור תפקידה כג'סיקה דיי בסדרת הטלוויזיה הקומית "הבחורה החדשה", והתפרסמה ככוכבת סרטי קולנוע כמו "ממלכת טרביתיה", "יס מן", "500 ימים עם סאמר" וכחלק מהצמד המוזיקלי "She & Him". זואי דשנל נולדה בלוס אנג'לס, קליפורניה, ארצות הברית, למשפחה נוצרית-קווייקרית. בתם של הבמאי קיילב דשנל, ושל השחקנית מארי ג'ו דשנל (לבית וייר). שמה הפרטי זואי הוא על-שם הדמות הראשית זואי גלאס מהספר "פראני וזואי" מאת ג'רום דייוויד סלינג'ר. גם אחותה הגדולה, אמילי דשנל, היא שחקנית הוליוודית. בילדותה, דשנל בילתה זמן רב בנסיעות ובטיסות בעקבות עבודתו של אביה. עקב כך היא גרה במספר מדינות כמו קנדה, יוגוסלביה, אנגליה ודרום אפריקה. היא למדה בבית ספר פרטי בסנטה מוניקה, שם התחברה לשחקנים ג'ייק ג'ילנהול וקייט הדסון. החלה ללמוד באוניברסיטת נורת'ווסטרן, אך לאחר שבעה חודשים נשרה, כדי לפתח את קריירת המשחק שלה. בשנת 1999 הופיעה דשנל בסרט "החברים של ממפורד". ב-2000 שיחקה בתפקיד משנה בסרטו של קמרון קרואו "כמעט מפורסמים" שזכה לתשבחות אך נכשל בקופות. ב-2003 הופיעה בסרט "All the Real Girls" שעליו היא קיבלה פרס פסטיבל מאר דל פלאטה ומועמדות לפרס אינדפנדנט ספיריט. בשנת 2004 שיחקה בדרמה הקומית "מת על ההספד" לצד ריי רומנו. דשנל שיחקה בתפקידי משנה בסרטים שוברי קופות: "קטן עליו" (2003) לצד ויל פרל, "מדריך הטרמפיסט לגלקסיה" (2005) לצד מרטין פרימן, ו"אין כמו בבית" (2006), משחקה בו זכה לביקורות טובות, על אף ביקורות שליליות שקיבל הסרט עצמו. בשנת 2006 הופיעה גם כדמות אורחת במספר פרקים בסדרה הפשע הקומית "העשב של השכן". ב-2008 קיבלה את תפקידה המרכזי הראשון בסרט הקומי שובר הקופות "יס מן", שם כיכבה לצידו של ג'ים קארי. באותה השנה כיכבה גם לצדו של מארק וולברג בסרט המותחן האפוקליפטי "ביום שזה יקרה" בבימויו של מ. נייט שאמלאן. ב-2009 כיכבה בסרט הדרמה הקומית "500 ימים עם סאמר" לצד ג'וזף גורדון-לוויט, שהיה מועמד לפרס גלובוס הזהב לסרט הטוב ביותר - קומדיה או מוזיקלי. על תפקידה בסרט היא הייתה גם מועמדת לפרס סטלייט. בשנים 2011−2018 כיכבה בסדרה הטלוויזיה הקומית "הבחורה החדשה" של רשת FOX, בתור ג'סיקה "ג'ס" דיי. היא שיחקה בכל שבע עונותיה של הסדרה, למעט שישה פרקים בעונתה החמישית עקב כך שהייתה בחופשת לידה. על תפקידה בסדרה הייתה מועמדת לפרס אמי לשחקנית הטובה ביותר בסדרת קומדיה לשנת 2012 וכן לשלושה פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2014-2012). בשנת 2019 דשנל השתתפה בפורמט מיוחד שבו היא וג'יימס קורדן מארחים בתוכנית האירוח של קורדן באופן קבוע הופעה מיוחדת של ליאור סושרד. ב-2005 דגמנה לשאנל ולבית האופנה הבריטית קלמנטס ריביירו. ב-2010 חתמה כפרזנטורית של מותג הקוסמטיקה הבריטי רימל. בשנת 2012, היא הופיעה בסדרת פרסומת בטלוויזיה לאייפון 4s. בדצמבר 2020, דשאנל הופיעה בקליפ לשירה של קייטי פרי "Not the End of the World" דשנל אלרגית לביצים, למוצרי חלב ולגלוטן חיטה, ולכן הייתה בעבר טבעונית, אם כי מאז 2010 נאלצה לוותר על כך עקב בעיות בריאותיות שנבעו משילוב של המגבלות שנבעו מהאלרגיות שלה ביחד עם דיאטת הטבעונות. בעלת הפרעת קשב, ריכוז והיפראקטיביות (ADHD). בדצמבר 2008 התארסה למוזיקאי האמריקאי, בן גיבארד מלהקות האינדי Death Cab for Cutie ו-The Postal Service. בספטמבר 2009 הזוג נישא. בדצמבר 2012 הזוג התגרש. בינואר 2015 התארסה למפיק האמריקאי-יהודי ג'ייקוב פצ'ניק, והתגיירה לקראת נישואיהם ביוני 2015. ביולי 2015 נולדה לזוג בת ובמאי 2017 נולד להם בן. הזוג הודיע על פרידה בספטמבר 2019, וב-1 ביוני 2020 הם התגרשו. בספטמבר 2019 החלה במערכת יחסים עם האישיות הטלוויזיונית הקנדית, ג'ונתן סקוט (אנ') ("אחים לנכס"). הם הכירו במהלך צילומי פרק של התוכנית "Carpool Karaoke". זואי דשנל, ברשת החברתית פייסבוק זואי דשנל, ברשת החברתית אקס (טוויטר) זואי דשנל, ברשת החברתית אינסטגרם זואי דשנל, במסד הנתונים הקולנועיים IMDb (באנגלית) זואי דשנל, באתר "אידיבי", מאגר הידע העברי לקולנוע ישראלי ועולמי זואי דשנל, באתר AllMovie (באנגלית) זואי דשנל, באתר Rotten Tomatoes (באנגלית) זואי דשנל, באתר Box Office Mojo (באנגלית) זואי דשנל, באתר Metacritic (באנגלית) זואי דשנל, במסד הנתונים הקולנועיים KinoPoisk (ברוסית) זואי דשנל, באתר ספוטיפיי זואי דשנל, באתר Last.fm (באנגלית) זואי דשנל, באתר AllMusic (באנגלית) זואי דשנל, באתר MusicBrainz (באנגלית) זואי דשנל, באתר Discogs (באנגלית) זואי דשנל, באתר Songkick (באנגלית) זואי דשנל, באתר Genius זואי דשנל, באתר SecondHandSongs זואי דשנל, באתר בילבורד (באנגלית) איילה אור-אל, חדשה במצב טוב: זואי דשאנל נהנית להיות הבחורה החדשה בטלוויזיה, באתר nrg‏, 10 ביוני 2012 יניר דקל, פצצה מתקתקה: ריאיון עם זואי דשאנל, באתר Xnet‏, 16 במאי 2013 אדם סרור‏, הבחורה החדשה בבית הכנסת: זואי דשנל התגיירה, באתר וואלה, 10 בנובמבר 2015 מטוס פרטי, יאכטה ומיליונרים באירוע יוקרה: החיים החדשים של ליאור סושרד, כאן 11